**Moara...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privită de la fereastra din nord,

era locul de unde-și

luau rația de făină pentru

pâinea cea de toate zilele

și se nășteau jocurile copilăriei,

se construiau cetăți efemere

cu nouă pietre suprapuse

peste saci întregi de vise lăsate

uium destinului dintre salcâmi.

ce glumă tristă! aici,

privită de la fereastra din sud,

moara este vama

unde se cern suflete,

demoni și îngeri laolaltă

unii urcă spre ceruri

alții coboară-n adâncuri.

nordul privit de copil

sudul privit de adult

un singur cuvânt

sentimente amestecate

la o răscruce în gând.